Na temelju članka 15. Zakona o javnoj nabavi (NN 120/16, 114/22, 48/26) i članka 51. Statuta Osnovne škole Lipik, Školski odbor na svojoj ___ sjednici održanoj dana __________ 2026. godine, a na prijedlog ravnateljice škole donosi

PRAVILNIK
           O   PROVEDBI POSTUPAKA JEDNOSTAVNE NABAVE
                            U OSNOVNOJ ŠKOLI LIPIK


OPĆE ODREDBE

Članak 1.
[bookmark: _Hlk128126749][bookmark: _Hlk128126330]U svrhu poštivanja osnovnih načela javne nabave te zakonitog, namjenskog i svrhovitog trošenja proračunskih sredstava, ovim se Pravilnikom uređuje postupak koji prethodi stvaranju ugovornog odnosa za nabavu robe, radova i usluga, procijenjene vrijednosti manje od 50.000,00 eura bez PDV-a za nabavu roba i usluga te provedbu projektnih natječaja, odnosno manje od 100.000,00 eura bez PDV-a za nabavu radova (u daljnjem tekstu: jednostavna nabava), za koje sukladno odredbama Zakona o javnoj nabavi ne postoji obveza provedbe postupaka javne nabave.
U provedbi postupaka nabave robe, radova i usluga osim ovog Pravilnika, obvezno je primjenjivati i druge važeće zakonske i podzakonske akte, kao i interne akte, a koji se odnose na pojedini predmet nabave u smislu posebnih zakona.

Članak 2.
Prilikom provođenja postupaka jednostavne nabave moraju se poštovati osnovna načela javne nabave propisana člankom 4. Zakona o javnoj nabavi.

SPREČAVANJE SUKOBA INTERESA

Članak 3.
Na sprječavanje, prepoznavanje i uklanjanje sukoba interesa na odgovarajući se način primjenjuju odredbe članaka 75. do 83. Zakona o javnoj nabavi. Osobe koje sudjeluju u pripremi i provedbi postupka jednostavne nabave dužne su bez odgode prijaviti postojanje sukoba interesa te se, kada je to primjenjivo, izuzeti iz postupka.
Osobe uključene u pripremu i provedbu postupka jednostavne nabave, kada je to primjenjivo, daju izjavu o postojanju ili nepostojanju sukoba interesa te su je dužne bez odgode ažurirati ako nastupe promjene.

PREDMET NABAVE

Članak 4.
U postupcima jednostavne nabave, predmet nabave se mora opisati na jasan, nedvojben, potpun i neutralan način koji osigurava usporedivost ponuda u pogledu uvjeta i zahtjeva koji su postavljeni.
Opis predmeta nabave ne smije pogodovati određenom gospodarskom subjektu.
U opisu predmeta nabave navode se sve okolnosti koje su značajne za izvršenje ugovora, a time i za izradu ponude. 
Predmet nabave se određuje na način da predstavlja, tehničku, tehnološku, oblikovnu, funkcionalnu i drugu objektivno odredivu cjelinu. 
Procijenjena vrijednost nabave mora biti valjano određena u trenutku početka postupka jednostavne nabave, ukoliko je primjenjivo. Izračunavanje procijenjene vrijednosti nabave temelji se na ukupnom iznosu, bez poreza na dodanu vrijednost (PDV-a), uključujući sve opcije i moguća obnavljanja ugovora.
U planu nabave iskazuju se svi predmeti nabave čija je procijenjena vrijednost jednaka ili veća od 5.000,00 eura bez PDV-a, sukladno Zakonu o javnoj nabavi i podzakonskim propisima.
Naručitelj može prije pokretanja postupka jednostavne nabave provesti analizu tržišta radi prikupljanja informacija o predmetu nabave, cijenama, gospodarskim subjektima i drugim okolnostima relevantnim za nabavu, u opsegu razmjernom predmetu, vrijednosti i složenosti nabave.

Članak 5.
Postupak jednostavne nabave procijenjene vrijednosti jednake ili manje od 15.000,00 eura bez PDV-a može se pripremiti i provesti izravnim ugovaranjem, odnosno izdavanjem narudžbenice ili sklapanjem ugovora s jednim gospodarskim subjektom po izboru Naručitelja, uz poštivanje načela javne nabave te zakonitog, namjenskog i svrhovitog trošenja sredstava. Za nabave iz ovoga stavka Naručitelj može, kada to smatra svrhovitim, zatražiti ponudu jednog ili više gospodarskih subjekata i koristiti elektronička sredstva komunikacije.
Odredbe ovoga članka o izravnom ugovaranju primjenjuju se isključivo na nabave procijenjene vrijednosti jednake ili manje od 15.000,00 eura bez PDV-a. Na nabave procijenjene vrijednosti veće od 15.000,00 eura primjenjuju se pravila iz članka 8. ovoga Pravilnika, uključujući obveznu provedbu putem modula jednostavne nabave u EOJN RH i, kada su ispunjeni zakonski pragovi, javnu objavu. Iznimke od obvezne javne objave dopuštene su samo u slučajevima propisanim člankom 15. stavkom 7. Zakona o javnoj nabavi, uz obvezu navođenja i obrazlaganja razloga u objavi u modulu jednostavne nabave EOJN RH.

POKRETANJE I  PRIPREMA  POSTUPKA JEDNOSTAVNE NABAVE

Članak 6.
Pripremu i provedbu jednostavne nabave procijenjene vrijednosti veće od 15.000,00 eura bez PDV-a, a manje od 50.000,00 eura bez PDV-a za nabavu roba i usluga te provedbu projektnih natječaja, odnosno manje od 100.000,00 eura bez PDV-a za nabavu radova provode najmanje dvije ovlaštene osobe koje imenuje ravnatelj internom odlukom te određuje njihove obveze i ovlasti. Za nabave procijenjene vrijednosti veće od 15.000,00 eura postupak se obvezno provodi putem modula jednostavne nabave u EOJN RH.

Obveze i ovlasti ovlaštenih predstavnika  naručitelja su:
- priprema  postupka  jednostavne nabave:  dogovor  oko  uvjeta  vezanih  uz predmet  nabave,  potrebnog  sadržaja  dokumentacije/uputa  o nabavi,  tehničkih  specifikacija,  ponudbenih  troškovnika  i  ostalih  dokumenata  vezanih  uz  predmetnu nabavu, 
· provedba postupka jednostavne nabave: upućivanje i/ili objava Poziva na dostavu ponuda na način propisan ovim Pravilnikom, a za nabave procijenjene vrijednosti veće od 15.000,00 eura putem modula jednostavne nabave u EOJN RH, otvaranje pristiglih ponuda, sastavljanje zapisnika o otvaranju, pregledu i ocjeni ponuda, rangiranje ponuda sukladno kriteriju za odabir te prijedlog odabira najpovoljnije ponude ili poništenja postupka.

Priprema i provedba jednostavne nabave procijenjene vrijednosti jednake ili manje od 15.000,00 eura bez PDV-a provodi se sukladno članku 7. ovoga Pravilnika.

PROVEDBA POSTUPKA JEDNOSTAVNE NABAVE PROCIJENJENE VRIJEDNOSTI JEDNAKE ILI MANJE OD 15.000,00 EURA BEZ PDV-a

Članak 7.
Nabava radova, roba i usluga procijenjene vrijednosti jednake ili manje od 15.000,00 eura bez PDV-a može se provesti izravnim ugovaranjem, izdavanjem narudžbenice ili sklapanjem ugovora s jednim gospodarskim subjektom po izboru Naručitelja, uz poštivanje načela javne nabave te zakonitog, namjenskog i svrhovitog trošenja sredstava.

Naručitelj može od gospodarskog subjekta zatražiti ponudu za traženu robu, usluge ili radove, osobito kada je to potrebno radi utvrđivanja cijene, uvjeta isporuke ili drugih elemenata nabave.
Ponuda mora sadržavati minimalno:
· cijenu ponude bez PDV-a i ukupnu cijenu ponude s PDV-om
· detaljnu specifikaciju, jedinicu mjere, količinu, jediničnu cijenu, mjesto isporuke, rok isporuke, ispunjen troškovnik (ukoliko je primjenjivo)
· rok važenja ponude
· potpis i pečat ponuditelja

Ako je ponuda zatražena i prihvaćena, narudžbenica se može popuniti na temelju prihvaćene ponude. Kada ponuda nije zatražena, narudžbenica se izdaje na temelju podataka potrebnih za uredno izvršenje nabave.

Narudžbenica u pravilu sadrži podatke o: 
1.  tijelu koje izdaje narudžbenicu, 
2.  vrsti roba/radova/usluga koje se nabavljaju uz detaljnu specifikaciju jedinica mjere  
     količina,  jediničnih cijena te ukupnih cijena, 
3.  roku i mjestu isporuke, načinu i roku plaćanja,
4.  gospodarskom subjektu-dobavljaču,
5.  potpis i pečat ovlaštene osobe. 

Narudžbenica se  popunjava minimalno u dva (2) primjerka od kojih jedan ide dobavljaču, a jedan se odlaže uz račun izdan na temelju narudžbenice.
Narudžbenicu potpisuje ravnatelj.
Ugovor obvezno sadrži podatke o ugovorenim stranama koje sklapaju ugovor, mjestu sklapanja ugovora, predmetu ugovora, cijeni i ostalim bitnim sastojcima ugovora sukladno Zakonu o obveznim odnosima.

Za nabave procijenjene vrijednosti jednake ili manje od 15.000,00 eura bez PDV-a, Naručitelj može, kada to smatra svrhovitim s obzirom na predmet i vrijednost nabave, zatražiti jednu ili više ponuda od gospodarskih subjekata.
Poziv na dostavu ponude može se uputiti elektroničkom poštom i/ili objaviti na internetskim stranicama Škole.
Poziv na dostavu ponude sadrži podatke potrebne gospodarskom subjektu za izradu ponude, a osobito opis predmeta nabave, količinu odnosno opseg nabave ako je primjenjivo, rok i način dostave ponude, kriterij za odabir ponude te druge uvjete i zahtjeve koje Naručitelj smatra potrebnima s obzirom na predmet nabave.
Rok za dostavu ponuda određuje Naručitelj vodeći računa o predmetu i složenosti nabave te vremenu potrebnom gospodarskim subjektima za pripremu ponude.
Ako je Naručitelj proveo prikupljanje ponuda, za odabir je dovoljna jedna pravodobno zaprimljena ponuda koja udovoljava svim uvjetima i zahtjevima Naručitelja.


PROVEDBA POSTUPKA JEDNOSTAVNE NABAVE ČIJA JE PROCIJENJENA VRIJEDNOST VEĆA OD 15.000,00 EURA BEZ PDV-a, A MANJA OD 50.000,00 EURA ZA ROBU I USLUGE ODNOSNO 100.000,00 EURA ZA RADOVE

Članak 8.
Postupci jednostavne nabave procijenjene vrijednosti veće od 15.000,00 eura bez PDV-a provode se putem modula jednostavne nabave EOJN RH kao: 1. poziv odabranim gospodarskim subjektima – za nabavu robe i usluga procijenjene vrijednosti veće od 15.000,00 eura i jednake ili manje od 25.000,00 eura te za nabavu radova procijenjene vrijednosti veće od 15.000,00 eura i jednake ili manje od 45.000,00 eura; ili 2. javna objava poziva – za nabavu robe i usluga procijenjene vrijednosti veće od 25.000,00 eura i manje od 50.000,00 eura te za nabavu radova procijenjene vrijednosti veće od 45.000,00 eura i manje od 100.000,00 eura.
Za jednostavnu nabavu procijenjene vrijednosti veće od 15.000,00 eura bez PDV-a Naručitelj postupak obvezno provodi putem modula jednostavne nabave u EOJN RH. Kada prema Zakonu nije obvezna javna objava, Naručitelj putem modula jednostavne nabave u EOJN RH upućuje poziv na dostavu ponuda najmanje trima (3) gospodarskim subjektima po vlastitom izboru, kada je to moguće s obzirom na predmet nabave i stanje tržišta.

Za nabavu robe i usluga čija je procijenjena vrijednost veća od 25.000,00 eura bez PDV-a te za nabavu radova čija je procijenjena vrijednost veća od 45.000,00 eura bez PDV-a naručitelj je obvezan provesti postupak jednostavne nabave putem javne objave u modulu jednostavne nabave EOJN RH.
Iznimno, javna objava iz prethodnog stavka nije obvezna ako u prethodno provedenom postupku nije podnesena nijedna ponuda ili nijedna valjana ponuda, pod uvjetom da početni ugovorni uvjeti nisu bitno izmijenjeni; ako zbog objektivnih razloga predmet nabave može izvršiti, isporučiti ili pružiti samo određeni gospodarski subjekt zbog stvaranja ili stjecanja jedinstvenog umjetničkog djela ili umjetničke izvedbe, tehničkih razloga ili zaštite isključivih prava, uključujući prava intelektualnog vlasništva; ili ako postoji iznimna žurnost uzrokovana događajima koje naručitelj nije mogao predvidjeti niti na njih utjecati. U tim slučajevima postupak se i dalje provodi putem modula jednostavne nabave EOJN RH, a razlozi za primjenu iznimke navode se i obrazlažu u objavi u modulu.
Za nabave procijenjene vrijednosti veće od 15.000,00 eura bez PDV-a komunikacija i dostava ponuda provode se putem modula jednostavne nabave u EOJN RH. Za nabave procijenjene vrijednosti jednake ili manje od 15.000,00 eura bez PDV-a komunikacija se može provoditi elektroničkim sredstvima, osobito elektroničkom poštom, na način koji omogućuje dokazivanje komunikacije.
Za nabave procijenjene vrijednosti veće od 15.000,00 eura bez PDV-a rok za dostavu ponuda mora biti primjeren predmetu i složenosti nabave te ne smije biti kraći od pet (5) dana od dana upućivanja odnosno objave poziva na dostavu ponuda, osim u slučaju opravdane žurnosti.
Tijekom roka za dostavu ponuda gospodarski subjekti mogu putem modula jednostavne nabave EOJN RH zatražiti dodatne informacije ili pojašnjenja dokumentacije. Naručitelj odgovore, dodatne informacije te izmjene ili dopune dokumentacije stavlja na raspolaganje putem EOJN RH, vodeći računa da gospodarski subjekti imaju primjereno vrijeme za pripremu ponuda te, kada je potrebno, produljuje rok za dostavu ponuda.


OSNOVE ZA  ISKLJUČENJE, KRITERIJ ODABIRA I JAMSTVA

Članak 9.
Naručitelj može, ovisno o predmetu, procijenjenoj vrijednosti i složenosti nabave, u Pozivu na dostavu ponuda odrediti osnove za isključenje gospodarskog subjekta, uvjete sposobnosti, kriterije za odabir te način njihova dokazivanja. Traženi uvjeti i dokazi moraju biti povezani s predmetom nabave i razmjerni predmetu i vrijednosti nabave.

U tom slučaju, svi dokumenti koje naručitelj traži, ponuditelji mogu dostaviti u neovjerenoj preslici, a Naručitelj može zatražiti uvid u originale dostavljenih dokumenata. Neovjerenom preslikom smatra se i neovjereni ispis elektroničke isprave.

Članak 10.
Naručitelj može, ovisno o predmetu, procijenjenoj vrijednosti i složenosti nabave, od gospodarskih subjekata zahtijevati jamstvo za ozbiljnost ponude, jamstvo za uredno ispunjenje ugovora, jamstvo za otklanjanje nedostataka u jamstvenom roku i/ili drugo odgovarajuće jamstvo. Vrsta, iznos i uvjeti jamstva moraju biti razmjerni predmetu i vrijednosti nabave.



OTVARANJE, PREGLED I OCJENA PONUDA

Članak 11.
Ponude se dostavljaju u roku i na način određen Pozivom na dostavu ponuda. Za nabave procijenjene vrijednosti veće od 15.000,00 eura bez PDV-a dostava i otvaranje ponuda provode se putem modula jednostavne nabave EOJN RH, u skladu s funkcionalnostima sustava.
Pregled i ocjenu ponuda provode najmanje dvije ovlaštene osobe Naručitelja za postupke procijenjene vrijednosti veće od 15.000,00 eura bez PDV-a. Za nabave jednake ili manje od 15.000,00 eura bez PDV-a, kada se provodi prikupljanje ponuda, Naručitelj može odrediti način pregleda i usporedbe zaprimljenih ponuda.
Ovlaštene osobe pregledavaju i ocjenjuju ponude na temelju uvjeta i zahtjeva određenih u Pozivu na dostavu ponuda.
O pregledu i ocjeni ponuda u postupcima procijenjene vrijednosti veće od 15.000,00 eura bez PDV-a sastavlja se zapisnik odnosno odgovarajući zapis u EOJN RH. Za nabave jednake ili manje od 15.000,00 eura bez PDV-a zapisnik se sastavlja kada Naručitelj ocijeni da je to potrebno s obzirom na predmet i način provedbe nabave.
Ako u ponudi nedostaju određeni dokumenti ili njima ne dokaže ispunjavanje traženih kriterija ponuda ponuditelja bit će odbijena.
Ako ponuda sadrži računsku pogrešku zatražit će se od ponuditelja ispravak računske pogreške, a ponuditelj je dužan odgovoriti u ostavljenom roku. 


KRITERIJ ZA ODABIR PONUDE

Članak 12.
Kriterij za odabir ponude je najniža cijena ili ekonomski najpovoljnija ponuda.
Odabir kriterija za primjenu ekonomski najpovoljnije ponude bit će obrazloženi u svakom Pozivu na dostavu ponuda uvažavajući specifičnost predmeta nabave.



DONOŠENJE ODLUKE O ODABIRU ILI PONIŠTENJE POSTUPKA

Članak 13.
Naručitelj na osnovi rezultata pregleda i ocjene ponuda donosi Odluku o odabiru najpovoljnije ponude odnosno ponuditelja s  kojim će sklopiti ugovor o jednostavnoj nabavi.

Odluka o odabiru najpovoljnije ponude obvezno sadrži:
-  podatke o naručitelju,
-  predmet nabave za koje se donosi obavijest,
-  naziv ponuditelja čija je ponuda odabrana za sklapanje ugovora o nabavi,
-  razloge odbijanja ponuda,
-  datum donošenja i potpis odgovorne osobe, 
-  za nabave procijenjene vrijednosti veće od 15.000,00 eura bez PDV-a, uputu o pravu na prigovor.
Odluka o odabiru dostavlja se bez odgode svim ponuditeljima na dokaziv način. U postupcima jednostavne nabave procijenjene vrijednosti veće od 15.000,00 eura bez PDV-a odluka o odabiru i zapisnik o pregledu i ocjeni ponuda dostavljaju se odnosno čine dostupnima putem modula jednostavne nabave EOJN RH, u skladu s funkcionalnostima sustava.
Odluka o odabiru donosi se u primjerenom roku, a najkasnije u roku od 30 dana od dana isteka roka za dostavu ponuda.
Za nabave procijenjene vrijednosti jednake ili manje od 15.000,00 eura bez PDV-a, kada se provodi prikupljanje ponuda i donosi Odluka o odabiru, Naručitelj njezinom dostavom stječe uvjete za sklapanje ugovora ili izdavanje narudžbenice. Za nabave procijenjene vrijednosti veće od 15.000,00 eura bez PDV-a Odluka o odabiru sadrži uputu o pravu na prigovor te se ugovor ne sklapa niti se izdaje narudžbenica prije isteka roka za prigovor, odnosno, ako je prigovor pravodobno podnesen, prije donošenja odluke o prigovoru.


Članak 14.
Naručitelj zadržava pravo poništiti postupak jednostavne nabave prije ili nakon roka za dostavu ponuda.
Ako postoje razlozi za poništenje postupka jednostavne nabave, naručitelj bez odgode donosi Odluku o poništenju postupka.
U Odluci o poništenju postupka jednostavne nabave, naručitelj navodi:
- podatke o naručitelju,
- predmet nabave,
- obrazloženje razloga poništenja,
- datum donošenja i potpis odgovorne osobe.
- za nabave procijenjene vrijednosti veće od 15.000,00 eura bez PDV-a, uputu o pravu na prigovor.

Odluka o poništenju donosi se bez odgode nakon nastanka razloga za poništenje, a najkasnije u roku od 30 dana od isteka roka za dostavu ponuda kada je rok za dostavu ponuda bio određen.
Odluka o poništenju dostavlja se bez odgode svim ponuditeljima na dokaziv način. U postupcima jednostavne nabave procijenjene vrijednosti veće od 15.000,00 eura bez PDV-a odluka o poništenju i zapisnik o pregledu i ocjeni ponuda, ako je sastavljen, dostavljaju se odnosno čine dostupnima putem modula jednostavne nabave EOJN RH, u skladu s funkcionalnostima sustava.

Za nabave čija je procijenjena vrijednost veća od 15.000,00 eura bez PDV-a ponuditelj koji je sudjelovao u postupku i ima pravni interes za dobivanje ugovora ima pravo podnijeti prigovor ravnatelju Škole kao odgovornoj osobi Naručitelja. Prigovor se podnosi putem modula jednostavne nabave EOJN RH, u roku od tri (3) radna dana od dana dostave odluke o odabiru odnosno odluke o poništenju. Prigovor mora sadržavati podatke o ponuditelju, oznaku postupka jednostavne nabave, odluku koja se osporava i razloge osporavanja. Nepravodoban, nedopušten ili neuredan prigovor odbacit će se obrazloženom odlukom. Ravnatelj o osnovanosti prigovora odlučuje obrazloženom pisanom odlukom u roku od osam (8) dana od zaprimanja prigovora. Pravodobno podneseni prigovor protiv odluke o odabiru ili poništenju odgađa sklapanje ugovora odnosno izdavanje narudžbenice do donošenja odluke o prigovoru.

Naručitelj zadržava pravo poništiti postupak jednostavne nabave u skladu s ovim Pravilnikom, uz obrazloženje razloga poništenja.

Naručitelj je dužan pratiti i kontrolirati uredno izvršenje ugovora odnosno narudžbenice sklopljene ili izdane u postupku jednostavne nabave.



PRIJELAZNE I ZAVRŠNE ODREDBE

Članak 15.
[bookmark: _GoBack]Ovaj Pravilnik kao i sve njegove daljnje izmjene ili dopune objavljuju se na internetskim stranicama naručitelja te se čine dostupnima u Elektroničkom oglasniku javne nabave Republike Hrvatske (EOJN RH).
Ovaj Pravilnik stupa na snagu osmoga dana od dana objave na oglasnoj ploči Škole. Odredbe ovoga Pravilnika kojima se provode nova pravila iz članaka 12. i 15. Zakona o javnoj nabavi, izmijenjena člancima 4. i 5. Zakona o izmjenama i dopunama Zakona o javnoj nabavi (NN 48/26), primjenjuju se od 1. rujna 2026. godine.
Stupanjem na snagu ovog Pravilnika stavlja se izvan snage Pravilnik o provedbi postupaka jednostavne nabave u Osnovnoj školi Lipik, KLASA: 406-03/23-01/01, URBROJ: 2177-15-23-01 od 27. veljače 2023. godine.

KLASA: __________________
URBROJ: __________________

Lipik, __________ 2026. godine
							
Predsjednica školskog odbora:
Sanda Ivanović


Ovaj Pravilnik objavljen je na oglasnoj ploči Škole dana __________ 2026. godine, te stupa na snagu dana __________ 2026. godine.


Ravnateljica:
Klaudija Kovač, prof.

